wannaphong/clean_thaiwikipedia huggingface dataset:
# ฟาร์คราย 4
ฟาร์คราย 4  เป็นวิดีโอเกมยิงมุมมองบุคคลที่หนึ่ง แอ็กชันผจญภัย พัฒนาโดยยูบิซอฟต์มอนทรีออล และจัดจำหน่ายโดยยูบิซอฟต์สำหรับเครื่องเพลย์สเตชัน 3 เพลย์สเตชัน 4 เอกซ์บอกซ์ 360 และเอกซ์บอกซ์ วัน และไมโครซอฟท์ วินโดวส์ เป็นเกมภาคต่อของเกมฟาร์คราย 3 (ค.ศ. 2012) และเป็นเกมลำดับที่สี่ของเกมชุดฟาร์คราย เกมวางจำหน่ายทั่วโลกสำหรับเพลย์สเตชัน 3, เพลย์สเตชัน 4,ไมโครซอฟท์ วินโดวส์, เอกซ์บอกซ์ 360 และเอกซ์บอกซ์วันในเดือนพฤศจิกายน ค.ศ. 2014

 โครงเรื่อง 
thumb|left|คีแรต (มีแรงบันดาลใจจากอาณาจักรคีราตะ)http://www.kirat.org/ เป็นดินแดนสมมุติที่มีแรงบันดาลใจจากพื้นที่หลายบริเวณในเทือกเขาหิมาลัยของเนปาล

ระบบการเล่นแบบคนเดียวมีเนื้อเรื่องเกิดขึ้นในคีแรต (Kyrat) ดินแดนสมมุติตั้งอยู่ในเทือกเขาหิมาลัย ประเทศเนปาล ปกครองโดยราชาเผด็จการ พาแกน มิน (Pagan Min) ตัวละครที่ผู้เล่นบังคับคือ เอเจย์ กาเล (Ajay Ghale) ชาวคีแรตที่เติบโตในอเมริกาและกลับมาเพื่อนำเถ้ากระดูกของแม่โปรยไปตามสถานที่ต่าง ๆ หลังจากที่ย้ายออกไปอยู่กับแม่ขณะอายุได้สามขวบ อาจเพื่อหลบหนีอำนาจของมินหรือเป็นการลงโทษที่ไม่ได้ลูกสาวอย่างที่ตั้งใจไว้กับมินตั้งแต่ก่อนเอเจย์เกิด ไม่นานหลังจากเขามาถึงคีแรต เขาก็เข้าไปพัวพันกับสงครามกลางเมืองระหว่างพาแกน มินและองค์กรกบฏที่รู้จักกันในชื่อ โกลเดนพาต (Golden Path) (พ่อแม่ของเอเจย์เป็นผู้ริเริ่ม) ผู้เล่นสามารถเลือกได้อิสระว่าจะอยู่ข้างใคร และจะนำไปสู่ฉากจบที่ต่างกัน

 หมายเหตุ
# ตวนกู ซีตี อาอีชะฮ์
สมเด็จพระราชินีตวนกู ซีตี อาอีชะฮ์ ราจาเปอร์ไมซูรีอากง หรือปัจจุบันคือ เปอร์ไมซูรี ซีตี อาอีชะฮ์ (พระนามเดิม ซีตี อาอีชะฮ์ บินตี อับดุรเราะฮ์มัน (Siti Aishah binti Abdul Rahman); พระราชสมภพในวันที่ 18 พฤศจิกายน ค.ศ. 1971) ทรงเป็นพระมเหสีของสมเด็จพระราชาธิบดีซาลาฮุดดีน อับดุล อาซิซ ยังดีเปอร์ตวนอากงองค์ที่ 11 แห่งประเทศมาเลเซีย พระองค์เป็นราจาเปอร์ไมซูรีอากงแห่งประเทศมาเลเซียที่มีพระชนมพรรษาน้อยที่สุด โดยครองตำแหน่งตอนพระชนมพรรษา 28 พรรษาในวันที่ 26 เมษายน ค.ศ. 1999 ในสมัยนั้น พระองค์มีพระนามว่า ตวนกู ซีตี อาอีชะฮ์

 เครื่องราชอิสริยาภรณ์ 
 ประเทศมาเลเซีย 
  
 พ.ศ. 2543 - 80px ผู้รับเครื่องอิสริยาภรณ์มงกุฎแห่งอาณาจักรPermaisuri Siti Aishah wearing
  
 พ.ศ. 2539 - 80px เครื่องอิสริยาภรณ์ราชวงศ์เซอลาโงร์ชั้นแรกRoyal Family Order of Selangor
  
 พ.ศ. 2537 - 80px เครื่องอิสริยาภรณ์ดาวนกเงือกซาราวักระดับผู้บัญชาการอัศวิน

 ต่างประเทศ 
  
 Tuanku Siti Aishah was conferred Dame Grand Cross of the Order of Chula Chom Klao
# เพาะกายในเอเชียนบีชเกมส์ 2014
เพาะกายในเอเชียนบีชเกมส์ 2014 จัดขึ้น ณ ภูเก็ต, ประเทศไทย ตั้งแต่วันที่ 21 ถึง 22 พฤศจิกายน ค.ศ. 2014

ผู้ได้รับเหรียญรางวัล
ความสูงไม่เกิน 162 ซม. Ali Abdulrasool พนร อ่อนนิ่ม Takahiro Mizoguchiความสูงไม่เกิน 165 ซม. Nguyễn Hải Âu ศิริกร คชกฤษ Zhao Tangminความสูงไม่เกิน 168 ซม. Sẻ Phả Roohollah MirnoorolahiSeol Ki-kwanความสูงไม่เกิน 172 ซม. Javad Soltani Trần Hữu Thuần Yang Yeon-seokความสูงเกิน 176 ซม. Chen Kang Ryu Jeh-yung วรกร วงศกรเมือง

ตารางเหรียญรางวัล
 1   2  1  0  3 2   1  1  0  2  3   1  0  1  2 4   1  0  0  1  5   0  2  1  3  6   0  1  2  3 7   0  0  1  1 รวม  5  5  5  15
# สมาคมฮินดูสมาช
สมาคมฮินดูสมาชองค์การศาสนาต่างๆ ในประเทศไทย หน้า 184 , กรมการศาสนา หรือ วัดเทพมณเฑียร เสาชิงช้า เป็นโบสถ์พราหมณ์ลัทธิไวษณพ ตั้งอยู่ด้านบนของโรงเรียนภารตวิทยาลัย ถนนศิริพงษ์ แขวงสำราญราษฎร์ เขตพระนคร กรุงเทพมหานคร สร้างขึ้นเพื่อเป็นเทวสถานของพระวิษณุและเทพเจ้าฮินดู

 ประวัติ 

 สถาปัตยกรรมและศิลปกรรม 

 เทวรูปในเทวสถาน 
โดยเริ่มต้นจากทางซ้ายมือสุดเรียงมาทางขวามือ โดยมี
ซุ้มพระแม่ปารวตี โดยภายในมีพระแม่ทุรคาเป็นประธานซึ่งประดิษฐานรวมอยู่กับพระแม่กาลี (ทางเบื้องขวา) และพระสุรัสวดี (ทางเบื้องซ้าย)  
ซุ้มพระพุทธรูป
ซุ้มพระรามและนางสีดา 
ซุ้มพระหนุมาน 
ซุ้มเทพประธานของเทวสถาน คือ พระวิษณุและพระลักษมี 
ซุ้มพระพิฆเนศ
ซุ้มพระกฤษณะและพระแม่ราธา
ซุ้มพระศิวะขณะทรงสมาธิ
ซุ้มพระราณีสตี จำหลักที่แผ่นหินซึ่งประดิษฐานรวมอยู่กับเทวรูปพระแม่สันโดษี (ทางเบื้องขวา) 
ส่วนด้านหลังทางซ้ายมือตรงข้ามซุ้มพระแม่อุมาเทวี   เป็นซุ้มของพระพรหมและพระแม่คายตรี 
 ส่วนด้านหลังทางขวามือตรงข้ามซุ้ม   เป็นซุ้มของพระสตี ประดิษฐานศิวลึงค์และล้อมรอบด้วยเทวรูปพระพิฆเนศ พระแม่ปารวตี พระนารายณ์ พระอาทิตย์ และพระโคนันทิเกศวร
# รักเธอหัวทิ่มบ่อ
รักเธอหัวทิ่มบ่อ เป็นซิงเกิลจากอัลบั้มของวงดนตรี แฮงแมน จากอัลบั้มชุดแรกและชุดเดียว "แฮงแมน" ประพันธ์คำร้อง-แต่งทำนองและเรียบเรียงโดย ณัฐพล พุทธภาวนา ออกจำหน่ายครั้งแรกในวันที่ 9 ตุลาคม พ.ศ. 2550

การตอบรับ
เพลง รักเธอหัวทิ่มบ่อ ได้อันดับสูงสุด 49 จากการจัดอันดับของแฟตเรดิโอ ในชาร์ตของ แฟต 104.5 ชาร์ตท็อป 75 ประจำวันที่ 30 ธันวาคม พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
ชาร์ต (พ.ศ. 2550)อันดับสูงสุด แฟต 104.5 ชาร์ตท็อป 75Fat Chart 75 อันดับเพลงFat วันที่ 30 ธันวาคม 2550 49
ชาร์ต (พ.ศ. 2551)อันดับสูงสุด 94.5 แม็กซ์ ชาร์ตท็อป 20วันอังคารที่ 12 สิงหาคม พ.ศ. 2551 94.5 MaX Chart Top 20 : 03 กุมภาพันธ์ 2551 13 95.5 เอฟเอ็ม เวอร์จิ้นฮิตซ์ ชาร์ตท็อป 4095.5ViRgiN hitZ top 40 Bangkok Chart  36
# ความคิด (เพลงอภิวัชร์ เอื้อถาวรสุข)
"ความคิด" เป็นซิงเกิลจากอีพีอัลบั้ม มิลเลียนเวส์ทูไรท์พาร์ต 1 ขับร้องและประพันธ์โดย อภิวัชร์ เอื้อถาวรสุข (แสตมป์) นักร้อง นักแต่งเพลงและสถาปนิกชาวไทย ซึ่งเป็นอีพีอัลบั้มแรกของแสตมป์ สังกัดค่ายเลิฟอีส ดูแลการจัดจำหน่ายโดยโซนี่มิวสิค (ประเทศไทย) ออกจำหน่ายเมื่อวันที่ 12 กุมภาพันธ์ พ.ศ. 2552 เป็นเพลงที่ประสบความสำเร็จอย่างมาก

เพลง "ความคิด" เป็นเพลงรักเศร้าๆ บรรยายถึงความรักที่ต้องลาจากกันไป ซึ่งได้นำไปใช้ประกอบภาพยนตร์เรื่อง ณ ขณะรัก (A Moment in June) อีกด้วย ส่วนเพลง "คนที่คุณก็รู้ว่าใคร" เป็นการร้องขอจากภาณุพล เอกเพชร (โจ้) ที่ขอให้แต่งคำร้องให้ แต่ทว่าไม่ได้นำไปใช้ จึงนำมารวมเข้ากับอัลบั้มนี้แนะนำเพลงที่จะพาย้อนคุณไปสู่อดีต

เพลงนี้สามารถขึ้นสู่ชาร์ตอันดับหนึ่งในหลายคลื่นวิทยุของประเทศไทย อาทิ ซี้ดเอฟเอ็ม กรีนเวฟ แฟทเรดิโอ เป็นต้น แสตมป์ ขอบคุณแฟน ยก ความคิด อันดับ 1 ทั่วประเทศ ทำให้เขาได้รับการเสนอชื่อเข้าชิงรางวัล "ซี้ดอะวอร์ดส์" ครั้งที่ 5 ใน 3 สาขา คือ "ศิลปินชายยอดเยี่ยม" จากอัลบั้ม มิลเลียนเวส์ทูไรท์พาร์ต 1 "เพลงยอดนิยมสุดซี้ดประจำปี" และ "เพลงยอดเยี่ยมประจำปี" จากเพลง "ความคิด"

การตอบรับ
เพลง "ความคิด" ติดอันดับสูงสุดที่ 1 จากการจัดอันดับของแฟตเรดิโอ ในชาร์ต แฟต 104.5 ชาร์ตท็อป 40 ประจำวันที่ 1 กุมภาพันธ์ พ.ศ. 2552 และได้อันดับสูงสุด 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 11 มีนาคม พ.ศ. 2552

ชาร์ต
ชาร์ต (พ.ศ. 2552)อันดับสูงสุด แฟต 104.5 ชาร์ตท็อป 40Fat Chart 40 อันดับเพลงFat วันที่ 1 กุมภาพันธ์ 2552 (104.5 Fat Radio) 1 ซี้ดเอฟเอ็ม ชาร์ตท็อป 20SEED 97.5 FM Chart Top 20 : 11 มีนาคม 2552 2 95.5 เอฟเอ็ม เวอร์จิ้นฮิตซ์ ชาร์ตท็อป 40Mp3-95.5 Virgin Hitz Chart Hitz Top40 28-06-2009 19
# กรีฑาชายหาดในเอเชียนบีชเกมส์ 2014
กรีฑาชายหาดในเอเชียนบีชเกมส์ 2014 จัดขึ้น ภูเก็ต, ประเทศไทย ตั้งแต่วันที่ 19 ถึง 22 พฤศจิกายน ค.ศ. 2014 

ผู้ได้รับเหรียญรางวัล
ชาย
60 ม. Iswandi  7.10 Reza Ghasemi  7.17 รัตนพล โสวัน  7.224×60 ม. 27.17 29.60 29.75วิ่งข้ามทุ่ง Bilisuma Shugi  28.41 Aweke Ayalew  29.01 Abubaker Ali Kamal  29.13วิ่งข้ามทุ่งประเภททีมAweke AyalewJulius PoishoDejenee RegassaBilisuma Shugi  7Mohammad Reza AboutorabiMohammad Jafar MoradiMohammad Javad Sayyadi  20Maaz Abdulrahman BallaMohamed El-NazirAbubaker Ali KamalHashim Salah Mohamed  28กระโดดสูง Majededdin Ghazal 1.98 Yuriy Dergachev  1.94 Muamer Essa Barshim  1.90กระโดดไกล Sobhan Taherkhani 7.28 Mohammad Al-Salameh  6.98 ศุภนร ศุขสวัสดิ ณ อยุธยา 6.96ทุ่มน้ำหนักAhmad Gholoum 18.69 Mashari Suroor  18.67  Ivan Ivanov  17.42

หญิง
60 ม. Khanrutai Pakdee  8.06 ทัศพร วรรณกิจ  8.15 Viktoriya Zyabkina 8.164×60 ม. 29.97 32.05 35.47วิ่งข้ามทุ่ง Tejitu Daba  23.39 Gladys Cherotich  24.04 Yiu Kit Ching  24.48วิ่งข้ามทุ่งประเภททีมGladys CherotichTejitu DabaJemila Kedir  7Lismawati IllangAprilia KartinaTriyani Pamungkas  18Tanaphon AssawawongcharoenSiriyakorn KamlaiSouneega PrichaprongSonthiya SaiwaeoNatthaya Thanaronnawat  28กระโดดสูงยกเลิกการแข่งขัน
|-
|กระโดดไกล
| ฐิติมา เมืองจันทร์ || 5.52
| Bùi Thị Thu Thảo || 5.35
| Yekaterina Ektova|| 5.26
|-
|ทุ่มน้ำหนัก
|colspan=6 align=center|ยกเลิกการแข่งขัน

ตารางเหรียญรางวัล
 1   4  2  0  6 2   4  1  3  8 3   1  2  0  3 4   1  1  1  35   1  1  0  2  1  1  0  2 7   0  3  3  6 8   0  1  0  1 9   0  0  4  4 10   0  0  1  1 รวม  12  12  12  36
# ยื้อ
"ยื้อ" เป็นซิงเกิลเพลงประกอบละครโทรทัศน์เรื่อง  ทรายสีเพลิง ในปี พ.ศ. 2557 ทางช่อง 3 ขับร้องโดย ชลาทิศ ตันติวุฒิ ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย จักรกฤษณ์ มัฆนาโส 

เนื้อหาของเพลงนั้นออกแนวอารมณ์กินใจ ปนอารมณ์บีบครั้นนิด ๆ พูดถึงช่วงเวลาที่จะต้องสูญเสียคนรักไป และต้องการจะยื้อเอาไว้ให้นานที่สุด ช่วงเวลาเพียงแค่วินาทีเดียว ก็มีค่ามาก หากจะทำให้เขาได้อยู่กับเรา

มิวสิกวิดีโอเพลง "ยื้อ" เผยแพร่ครั้งแรกในยูทูบวันที่ 21 สิงหาคม พ.ศ. 2557 ซึ่งมิวสิกวิดีโอนั้นเป็นภาพจากฉากในละครละครโทรทัศน์เรื่อง ทรายสีเพลิง

การตอบรับ
เพลง "ยื้อ" ได้ติดอันดับสูงสุดที่ 2 จากการจัดอันดับของ 95.5 FM Virgin Hitz ประจำวันที่ 8 พฤศจิกายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
ชาร์ต (พ.ศ. 2557)อันดับสูงสุด จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 71 95.5 เอฟเอ็ม เวอร์จิ้นฮิตซ์ ชาร์ตท็อป 40ชาร์ตเพลงสตริงและสากลสุดฮิตจากคลื่น 95.5 FM Virgin Hitz TOP 40 ประจำวันอาทิตย์ที่ 8 พฤศจิกายน 2557 2 อีเอฟเอ็ม ชาร์ต 94 ท็อป แอรเพลย์Hot Chart : EFM 94 Top Air Play 94 เพลง ที่ถูกเปิดมากที่สุดบนหน้าปัดวิทยุในประเทศไทย ประจำวันที่ 15 พฤศจิกายน 2557 2 ยู2เพลย์ ท็อป 10 ชาร์ตยูทูเพลย์ You2Play เพลงไทยและเพลงสากล Top 10 Date 6 กันยายน 2557  5
ชาร์ต (พ.ศ. 2558)อันดับสูงสุดไอทูนส์สโตร์ไทยแลนด์ ท็อปชาร์ต76
# คณะศิลปศาสตร์และวิทยาศาสตร์ มหาวิทยาลัยนครพนม
คณะศิลปศาสตร์และวิทยาศาสตร์ มหาวิทยาลัยนครพนม เป็นคณะ ของมหาวิทยาลัยนครพนม ตั้งอยู่ที่ 167 ม.8 บ.เนินสะอาด ต.นาราชควาย อ.เมือง จ.นครพนม 48000  เป็นองค์กรแห่งการเรียนรู้และเป็นคณะชั้นนำที่มุ่งผลิตบัณฑิตด้านภาษาและสังคมศาสตร์บนฐานการวิจัยและบริการวิชาการในอนุภูมิภาคลุ่มน้ำโขง ภายใต้ปรัชญาว่า จริยธรรม นำปัญญา สร้างคุณค่าความเป็นคน ผลิตบัณฑิตให้มีความรู้ความสามารถทางวิชาการ และทักษะในวิชาชีพเพื่อพัฒนาท้องถิ่น ตรงตามความต้องการของสังคม 

 หลักสูตร 

 ระดับปริญญาโท
รัฐประศาสนศาสตรมหาบัณฑิต
 สาขาวิชาการจัดการภาครัฐและกฎหมายมหาชน (แผน ข)
 สาขาวิชาการบริหารทั่วไป
 ปริญญาตรี           หลักสูตร
โครงการพิเศษ       
(เสาร์- อาทิตย์)หลักสูตรนิติศาสตรบัณฑิต (น.บ.)  
สาขาวิชานิติศาสตร์   หลักสูตรรัฐประศาสนศาสตรบัณฑิต (รป.บ.)
สาขาวิชรัฐประศาสนศาสตร์                                               หลักสูตรศิลปศาสตรบัณฑิต (ศศ.บ)
ภาษาไทยเพื่อการสื่อสารในยุคดิจิทัล
สาขาวิชาพัฒนาสังคมและสิ่งแวดล้อม
สาขาวิชาภาษาอังกฤษ
สาขาวิชาภาษาจีนหลักสูตรรัฐประศาสนศาสตรบัณฑิต  
 สาขาวิชารัฐประศาสนศาสตร์
หลักสูตรนิติศาสตรบัณฑิต 
 สาขาวิชานิติศาสตร์
หลักสูตรศิลปศาสตรบัณฑิต
 สาขาวิชาการพัฒนาสังคมและสิ่งแวดล้อม

 โครงการจัดตั้งต่าง ๆ ในอนาคต 

 โครงการจัดตั้งหน่วยงาน 

 โครงการจัดตั้งคณะครุศาสตร์ (กระจายแยกจากคณะศิลปศาสตร์และวิทยาศาสตร์)
 โครงการจัดตั้งคณะศิลปศาสตร์ (กระจายแยกจากคณะศิลปศาสตร์และวิทยาศาสตร์)
 โครงการจัดตั้งโรงเรียนสาธิตแห่งมหาวิทยาลัยนครพนม
 โครงการจัดตั้งสาขาวิชาคณิตศาสตร์

 แหล่งข้อมูลอื่น 
 มหาวิทยาลัยนครพนม
# ทวินริงโมเตกิ
ทวินริงโมเตกิ  เป็นสนามรถแข่งมาตรฐานสากล ที่จังหวัดโทะชิงิ ประเทศญี่ปุ่นที่มีชื่อเสียงไปทั่วโลก ด้วยความพิเศษของสนามแห่งนี้ ที่สะท้อนวิธีคิดของอุตสาหกรรมการผลิตรถยนต์ของประเทศญี่ปุ่น เมื่อ 16 ปีที่ผ่านมาได้วางแผนและมองไกลไปถึงอีกทศวรรษข้างหน้า เพราะที่นี่เป็นสนามทดสอบรถยนต์ที่นึกถึงเทคโนโลยีในการผลิต รวมถึงสามารถตอบโจทย์การรักษาสิ่งแวดล้อมได้อย่างยั่งยืน สนามแห่งนี้ถูกสร้างลึกลงไปเป็นแอ่ง รอบล้อมด้วยภูเขา ด้วยแนวคิดตั้งแต่เมื่อ 16 ปีที่แล้วว่า การผลิตรถเพื่อนำมาทดสอบที่สนามแห่งนี้ต้องรักษาสิ่งแวดล้อมได้ โดยเฉพาะอย่างยิ่งต้องสามารถลดแก๊สคาร์บอนไดออกไซต์ลงได้ต่ำที่สุด เพราะนั่นจะหมายถึงกฎกติกาในการผลิตรถยนต์ที่จำเป็นในอนาคตนั่นเอง

ทวินริง โมเตกิ ตั้งอยู่ ณ เมืองโมเตกิ ในมณฑลโตชิกิ บนเทือกเขาฮักโกะซึ่งอยู่ทางทิศเหนือของกรุงโตเกียวประมาณ 100 กิโลเมตร ซึ่งแวดล้อมไปด้วยป่าและสายน้ำบริสุทธิ์ของแม่น้ำนาคากาวะจากเทือกเขานาสุ

ภายในสนามทวินริง โมเตกิ แห่งนี้ประกอบไปด้วยพื้นที่ 4,000 ไร่ เฉพาะพื้นที่ของสนามทดสอบรถยนต์และสนามแข่งรถ จะใช้พื้นที่ประมาณ 35% หรือ 1,400 ไร่ ประกอบไปด้วยเส้นทางการแข่งระดับยุโรป 1 วง และเส้นทางการแข่งขันแบบวงรี หรือเส้นทางการแข่งขันแบบอเมริกัน (indy style) อีก 1 วง  ภายในทวินริง โมเตกิ มีสถานที่น่าสนใจมากมาย ทั้งสนามแข่งรถ ทวินริง ซึ่งเป็นสนามที่ใช้แข่งรถในการแข่งขันระดับโลกอย่าง โมโตจีพี(Moto GP)  ซุปเปอร์ฟอร์มูล่า(Super Formula)  ซุปเปอร์จีที(Super GT) เอ็มเอฟเจ ซุเปอร์ไบค์(MFJ Superbike) มอเตอร์ไซค์ไต่เขาชิงแชมป์โลก(Trial World Championship) นอกจากนี้ยังมีโรงแรมระดับ 5 ดาว 135 ห้อง ฮอนด้า คอลเลกชั่น ฮอลล์ สถานที่จัดแสดงผลิตภัณฑ์ที่โดดเด่นหลากหลายจากประวัติศาสตร์ที่ยาวนานกว่าครึ่งศตวรรษของฮอนด้า และป่าเฮลโล วูดส์ (Hello Woods) ป่าลูกโอ๊คและนัทหลากชนิด ที่มีชีวิตรูปแบบต่าง ๆ อยู่ร่วมกันตามระบบนิเวศ ดำเนินไปตามวัฏจักร และ ศูนย์ฝึกการขับขี่ปลอดภัย (Active Safety Training Park) ที่สามารถสัมผัสสถานการณ์อันตรายที่อาจเกิดขึ้นจริงบนท้องถนนในสภาพแวดล้อมที่ปลอดภัย ขณะสนุกสนานกับการขับขี่และบังคับรถ 

แนวคิดหลักในการสร้างสนามแข่งทวินริง โมเตกิคือการอยู่ร่วมกับธรรมชาติ โดยพยายามรักษาธรรมชาติและผืนป่ารายรอบไว้ให้ได้มากที่สุด อีกทั้งยังรักษาระบบน้ำตามธรรมชาติ พยายามเพิ่มปริมาณป่าและต้นไม้ ใช้ทรัพยากรธรรมชาติอย่างคุ้มค่ามากที่สุด ทวินริง โมเตกิ ได้สร้างขึ้นให้กลมกลืนกับสภาพแวดล้อมซึ่งเป็นป่าโปร่ง และเทือกเขา ซึ่งหากไม่เข้ามาในทวินริงก็จะไม่ทราบเลยว่ามีสนามแข่งรถอยู่ที่นั่น
# โลกเก่า
โลกเก่า  ประกอบด้วยทวีปแอฟริกา ทวีปยุโรป และทวีปเอเชีย ซึ่งเป็นที่รับรู้ของชาวยุโรป ชาวแอฟริกัน และชาวเอเชีย ก่อนการค้นพบทวีปอเมริกา ตรงข้ามกับ "โลกใหม่" ซึ่งหมายถึงทวีปอเมริกาเหนือ, ทวีปอเมริกาใต้และโอเชียเนีย
# การบูร (พรรณไม้)
ลักษณะทางพฤกษศาสตร์ 
 ลำต้น เป็นไม้ยืนขนาดใหญ่ สูงได้ถึง 30 เมตร ทุกส่วนมีกลิ่นหอม โดยเฉพาะที่รากและโคนต้น ทรงพุ่มกว้าง ทึบ ลำต้นมีขนาดเส้นผ่าศูนย์กลางถึง 1.5 เมตร
 เปลือกต้น มีสีน้ำตาล ผิวหยาบ เปลือกกิ่งสีเขียว หรือน้ำตาลอ่อน ลำต้นและกิ่งเรียบ ไม่มีขน เนื้อไม้สีน้ำตาลปนแดง
 ใบ เป็นใบเดี่ยว ออกเรียงสลับ รูปรี หรือรูปรีแกมรูปไข่ กว้าง 2.5-5.5 เซนติเมตร ยาว 5.5-15 เซนติเมตร ปลายใบเรียวแหลม โคนใบป้านหรือกลม ขอบใบเรียบหรือเป็นคลื่นเล็กน้อย แผ่นใบค่อนข้างเหนียว ด้านบนสีเขียวเข้ม เป็นมัน ด้านล่างสีเขียวอมเทาหรือนวล ไม่มีขน เมื่อขยี้จะมีกลิ่นหอมคล้ายกลิ่นการบูร เส้นใบขึ้นตรงมาจากโคนใบประมาณ 3-8 มิลลิเมตร แล้วแยกออกเป็น 3 เส้น ตรงมุมที่มีเส้นใบแยกออกนั้นมีต่อม 2 ต่อม และตามเส้นกลางใบอาจมีต่อมเกิดขึ้นตรงมุมที่มีเส้นใบแยกออกไป ก้านใบยาว 2-3 เซนติเมตร ไม่มีขน ตาใบมีเกล็ดซ้อนเหลื่อมหุ้มอยู่ เกล็ดชั้นนอกเล็กกว่าเกล็ดชั้นในตามลำดับ
 ดอก ลักษณะของดอก เป็นช่อแบบแยกแขนงออกตามเป็นกระจุกบริเวณง่ามใบ ดอกเล็กสีขาวอมเหลืองหรืออมเขียว ก้านดอกสั้นมาก กลีบรวมมี 6 กลีบ เรียงเป็น 2 วง วงละ 3 กลีบ รูปรี ปลายมน ด้านนอกเกลี้ยง ด้านในมีขนละเอียด เกสรเพศผู้มี 9 อัน เรียงเป็น 3 วง วงละ 3 อัน อับเรณูของวงที่ 1 และวงที่ 2 หันหน้าเข้าด้านใน ก้านเกสรมีขน ส่วนอับเรณูของวงที่ 3 หันหน้าออกด้านนอก ก้านเกสรค่อนข้างใหญ่ มีต่อม 2 ต่อมอยู่ใกล้โคนก้าน  ต่อมรูปไข่กว้างและมีก้าน อับเรณูมีช่องเปิด 4 ช่อง เรียงเป็น 2 แถว แถวละ 2 ช่อง มีลิ้นเปิดทั้ง 4 ช่อง เกสรเพศผู้เป็นหมันมี 3 อัน อยู่ด้านในสุด รูปร่างคล้ายหัวลูกศร มีขนแต่ไม่มีต่อม รังไข่รูปไข่ ไม่มีขน ก้านเกสรเพศเมียยาวประมาณ 1 มิลลิเมตร ไม่มีขน ปลายเกสรเพศเมียกลม ใบประดับเรียวยาว ร่วงง่าย มีขนอ่อนนุ่ม ออกดอกราวเดือนมิถุนายนถึงกรกฎาคม
 ผล มีลักษณะเป็นรูปไข่ หรือกลม เป็นผลมีเนื้อ ยาว 6-10 มิลลิเมตร มีสีเขียวเข้ม เมื่อสุกเปลี่ยนเป็นสีดำ มีฐานดอกซึ่งเจริญเติบโตขึ้นมาเป็นแป้นรองรับผล มีเมล็ด 1 เมล็ด
 การนำไปใช้ประโยชน์ 

ประโยชน์ทางยา แก้ปวดท้องจุกเสียด ธาตุพิการ ขับลมในลำใส้ แก้ไอ

- สรรพคุณ

ตำรายาไทย เนื้อไม้ นำมากลั่นจะได้ “การบูร” รสร้อนปร่าเมา ใช้ทาถูนวดแก้ปวด แก้เคล็ดบวม ขัดยอก แพลง แก้กระตุก แก้ปวดข้อ แก้ปวดเส้นประสาท แก้รอยผิวหนังแตก แก้พิษแมลงต่อย และโรคผิวหนังเรื้อรัง เป็นยาระงับเชื้ออย่างอ่อน ขับเหงื่อ ขับเสมหะ ขับปัสสาวะ แก้ไข้หวัด และขับลม บำรุงธาตุ บำรุงกำหนัด ยากระตุ้นหัวใจ บำรุงหัวใจ เป็นยาชาเฉพาะที่ เป็นยาระงับประสาท แก้อาการชักบางประเภท ใช้ผสมเป็นยาเพื่อป้องกันแมลงบางชนิด เปลือกและราก กลั่นได้การบูร ใช้ 1-2 เกรน แก้ปวดขัดตามเส้นประสาท ข้อบวมเป็นพิษ แก้เคล็ดบวม เส้นสะดุ้ง กระตุก ขัดยอกแพลง แก้ปวดท้อง ท้องร่วง ขับน้ำเหลือง แก้เลือดลม บำรุงกำหนัด ขับเหงื่อ ขับเสมะหะ บำรุงธาตุ แก้โรคตา กระจายลม ขับผายลม นำมาผสมเป็นขี้ผึ้ง เป็นยาร้อน ใช้ทาแก้เพื่อถอนพิษอักเสบเรื้อรัง ปวดยอกตามกล้ามเนื้อ สะบักจม ทรวงอก ปวดร้าวตามเส้นเอ็น โรคปวดผิวหนัง รอยผิวแตกในช่วงฤดูหนาว แก้พิษสัตว์กัดต่อย
# มาลัย (พืช)
มาลัย  เป็นพืชในวงศ์ชบา เป็นไม้ผลัดใบ เปลือกหยาบสีเทา กิ่งห้อยลง กิ่งอ่อนมีขนแข็งห่อหุ้มหนาแน่น ใบเดี่ยว ร่วงง่าย ใบด้านบนมีขนปกคลุม ด้านล่างมีผงรังแค ดอกช่อ สีเหลือง ผลสดแบบเมล็ดเดียวแข็ง รูปกลมเป็นพูไม่ชัดเจน สีแดงหรือสีม่วง เนื้อผลนุ่ม มีเส้นใย สีขาวแกมเขียว รสเปรี้ยว เป็นไม้พื้นเมืองในแถบเทือกเขาหิมาลัยในปากีสถานและอินเดียFlora of Pakistan: Grewia asiaticaPacific Island Ecosystems at Risk: Grewia asiatica  นิยมปลูกในอินเดีย ปากีสถาน บังกลาเทศ ในเอเชียตะวันออกเฉียงใต้พบทางภาคเหนือของไทยและเกาะลูซอน ประเทศฟิลิปปินส์ 
left|thumb|ผลมาลัย

การปลูกและใช้ประโยชน์
ผลสุก รับประทานเป็นของหวาน ในอินเดียทำเป็นเครื่องดื่ม เนื้อไม้ใช้ทำเครื่องใช้ เปลือกลำต้นใช้ฟั่นเชือก สารเมือกที่ได้จากการทุบเปลือกใช้ในการผลิตน้ำตาลในอินเดีย ในอินเดียใช้ผลเป็นยาบำรุง เปลือกต้นใช้เป็นยาป้องกันอาการระคายเคือง ผลของพืชชนิดนี้รับประทานได้ มีการปลูกเพื่อนำผลไปขาย ใช้ทำเชอร์เบต ชาวสันถัลใช้รากรักษารูมาติก ใบใช้รักษาแผลเป็นหนองPurdue University: Fruits of warm climates: Phalsa พืชชนิดนี้เป็นพืชรุกรานในออสเตรเลียและฟิลิปปินส์Yadav, A. K. (1999). Phalsa: A Potential New Small Fruit for Georgia. pp.348–352 in: Janick, J. (ed.). Perspectives on new crops and new uses. ASHS Press. Available online.
# พรรคคอมมิวนิสต์อินโดนีเซีย (แดง)
พรรคคอมมิวนิสต์อินโดนีเซีย (แดง)  เป็นพรรคการเมืองในอินโดนีเซียที่แยกตัวออกมาจากพรรคคอมมิวนิสต์อินโดนีเซียใน พ.ศ. 2490 บุคคลสำคัญในกลุ่มนี้ที่แยกตัวออกมาได้แก่ โมฮามัด โจนี, อามีร์ ฮูซิน และแอล. อา. กาซิม ในวันที่ 8-9 มีนาคม พ.ศ.2490 พวกเขาได้ก่อตั้งพรรคคอมมิวนิสต์แดงขึ้นมา เหตุที่แยกตัวออกมาเพราะมีความเห็นต่างกันเรื่องความเป็นผู้นำของซาร์โจโนในพรรคมากกว่าปัญหาในด้านทฤษฎี โจโนได้ต่อต้านแนวคิดของซาร์โจโนในการเปิดโอกาสให้มีการเจรจากับเนเธอร์แลนด์Soe, Hok Gie. Orang-Orang di persimpangan kiri jalan. Bandung: MMU, 2005. pp. 110-112Klinken, Geert Arend van. Minorities, Modernity and the Emerging Nation: Christians in Indonesia, a Biographical Approach. Verhandelingen van het Koninklijk Instituut voor Taal-, Land- en Volkenkunde, 199. Leiden: KITLV Press, 2003. p. 192

พรรคคอมมิวนิสต์อินโดนีเซียได้ประกาศต่อต้านการแยกตัวและถือว่าตนเองเป็นตัวแทนของพรรคลัทธิมากซ์-เลนินเพียงพรรคเดียวในอินโดนีเซีย ในเดือนกรกฎาคม พ.ศ. 2491 พรรคคอมมิวนิสต์แดงเป็นหนึ่งในพรรคการเมือง 20 พรรค ที่ลงนามสนับสนุนโปรแกรมแห่งชาติSoe, Hok Gie. Orang-Orang di persimpangan kiri jalan. Bandung: MMU, 2005. pp. 110-188
อ้างอิง
# นักรบนักศึกษาพม่า
นักรบนักศึกษาพม่า (Vigorous Burmese Student Warriors; ภาษาพม่า: မြန်မာ ကျောင်းသား စစ်သည်တော်များ အဖွဲ့) เป็นองค์กรที่ต่อต้านการปกครองของกองทัพพม่า องค์กรนี้กลายเป็นองค์กรก่อการร้ายในพ.ศ. 2542 หลังจากที่บุกยึดสถานทูตพม่าในกรุงเทพ 

หลังการเลือกตั้ง พ.ศ. 2533 ในพม่า นักศึกษาพม่าหัวรุนแรงจำนวนหนึ่งได้หนีออกนอกประเทศไปยังประเทศเพื่อนบ้านรวมทั้งประเทศไทย องค์กรนี้ก่อตั้งในเดือนสิงหาคม พ.ศ. 2542 แนวทางการต่อสู้ขององค์กรนี้ตรงกันข้ามกับการต่อสู้อย่างสันติของแนวร่วมประชาธิปไตยของมวลนักศึกษาพม่า ในวันที่ 1 ตุลาคม พ.ศ. 2542 สมาชิกของกลุ่มนี้ได้บุกเข้าสถานทูตพม่าในประเทศไทยและจับคนในสถานทูตเป็นตัวประกัน 89 คน กลุ่มนี้เรียกร้องการเจรจาอย่างเปิดเผยระหว่างสันนิบาตแห่งชาติเพื่อประชาชาติและรัฐบาลพม่า และจัดตั้งรัฐสภาตามผลการเลือกตั้ง พ.ศ. 2533 ต่อมา กลุ่มนี้ได้ยอมปล่อยตัวประกัน และรัฐบาลไทยจัดเฮลิคอปเตอร์ไปส่งกลุ่มดังกล่าวที่ชายแดนไทย-พม่า
อ้างอิง
Embassy gunmen flee BBC News, 2 October 1999.
# ตะคีนโซ่
โซ่ (,) หรือที่เรียกร่วมกับคำนำหน้าชื่อว่า ตะคีนโซ่  เกิดเมื่อ พ.ศ. 2449 เป็นสมาชิกร่วมก่อตั้งพรรคคอมมิวนิสต์พม่าเมื่อ พ.ศ. 2472 และเป็นหนึ่งในตะคีน 30 คนที่ร่วมมือกับอองซานในการต่อสู้กับอังกฤษและญี่ปุ่นตามลำดับ ชีวิตส่วนใหญ่ของตะคีนโซ่หมดไปกับการต่อสู้ใต้ดินกับพรรคคอมมิวนิสต์ (พม่า) หรือพรรคธงแดงที่แยกตัวออกมาจากพรรคธงขาว เขาถูกกองทัพพม่าจับตัวได้ใน พ.ศ. 2513 และปล่อยตัวใน พ.ศ. 2517 หลังเหตุการณ์การก่อการกำเริบ 8888 ตะคีนโซเข้าร่วมกับพรรคเอกภาพและสันติภาพเพื่อเตรียมเข้าร่วมการเลือกตั้ง พ.ศ. 2533 แต่เขาเสียชีวิตไปก่อนเมื่อ 6 พฤษภาคม พ.ศ. 2532 
อ้างอิง
# ฮิคารุเซียนโกะ (เกม)
ฮิคารุเซียนโกะ  เป็นซอฟต์แวร์เกมสำหรับเกมบอยแอดวานซ์ ที่ได้รับการเปิดตัวจากโคนามิเมื่อวันที่ 25 ตุลาคม ค.ศ. 2001 Hikaru no Go for Game Boy Advance - GameFAQs

โดยเป็นคาแรคเตอร์เกม ที่อิงมาจากซีรีส์ฮิคารุเซียนโกะ ซึ่งเป็นการ์ตูนที่เกี่ยวกับหมากล้อม และได้มีเกมภาคต่อคือฮิคารุเซียนโกะ 2 ที่ได้รับการเปิดตัว ณ วันที่ 18 กรกฎาคม ค.ศ. 2002 Hikaru no Go 2 for Game Boy Advance - GameFAQs และฮิคารุเซียนโกะ 3 ที่ได้รับการเปิดตัว ณ วันที่ 20 มีนาคม ค.ศ. 2003 Hikaru no Go 3 for GameCube - GameFAQs

 ฮิคารุเซียนโกะ ภาคแรก 
เรื่องราวของเกมภาคนี้จะมีความสอดคล้องกับการ์ตูนต้นฉบับ ผู้เล่นจะเป็นฮิคารุ ผู้เป็นนักเรียนของโรงเรียนมัธยมต้นฮาเซะ เขาได้เข้าร่วมชมรมหมากล้อมและได้มีโอกาสแข่งขันกับโทยะ อากิระ

เกมภาคนี้ประกอบไปด้วยโหมดเนื้อเรื่อง โหมดเลือกคู่แข่ง และโหมดฝึกฝน (ขนาดของกระดานสามารถเลือกได้ทั้ง 9 เส้น, 13 เส้น และ 19 เส้น), โหมดเชื่อมต่อกับคู่แข่งอื่น (จำเป็นต้องมีสายเคเบิลเชื่อมต่อ), โจทย์หมากล้อม (ระดับแรกเริ่ม, ระดับกลาง, ระดับสูง 100 คำถาม+α) และโหมดตั้งค่า ซึ่งในระดับยาก ซีพียูฝ่ายตรงข้ามจะใช้เวลาคิดค่อนข้างนาน

 ฮิคารุเซียนโกะ 2 
ฮิคารุได้กลายเป็นนักศึกษาวัยหนุ่มผู้มีความมุ่งมั่น ภาคนี้มีการปรับปรุงเอฟเฟกต์เสียงเพิ่มเติม รวมถึงมีรูปแบบของคอลเลกชันหมากล้อม

เหตุการณ์เรื่องราวต่าง ๆ ในภาคนี้จะมีความใกล้ชิดกับตัวละครแต่ละตัว ตลอดจนมีโหมดเอาตัวรอดและโหมดการแข่งขัน

 ฮิคารุเซียนโกะ 3 
เป็นซอฟต์แวร์เกมที่จัดทำขึ้นสำหรับระบบเกมคิวบ์ และได้มีการทำเป็นตลับเกมบอยแอดวานซ์สำหรับดาวน์โหลดโดยเฉพาะHikaru no Go GameCube Download - Game Boy Advance - IGN.com ที่สามารถดาวน์โหลดและเล่นได้จากการเชื่อมโยงโดยจอยแครี

โหมดเนื้อเรื่องจะเป็นการรวมจากภาคแรก และภาค 2 นอกจากนี้ ในภาค 3 ยังสามารถเล่นแบบจับคู่ ซึ่งเป็นการเล่นแบบ 2 ต่อ 2 ได้ถึง 4 คน

 การตอบรับ 
ตามข้อมูลที่ปรากฏบนเว็บไซต์นินเท็นโดเวิลด์รีพอร์ต ณ วันที่ 30 มีนาคม ค.ศ. 2002 ได้มีการเผยว่า ฮิคารุเซียนโกะ สำหรับระบบเกมบอยแอดวานซ์ สามารถทำยอดจำหน่ายติดอันดับของตารางเดอะแฟมิซือท็อป 30 โดยเกมนี้สามารถทำยอดจำหน่ายรวมในช่วงนั้นได้ถึง 119,341 ชุดThe Famitsu Top 30! - News - Nintendo World Report
# โรลันโด นาบาร์เรเต
โรลันโด นาบาร์เรเต (Rolando Navarrete) นักมวยสากลชาวฟิลิปปินส์ เกิดเมื่อ 14 กุมภาพันธ์ พ.ศ. 2500 ที่จังหวัดโกตาบาโตเดลซูร์ สถิติการชก 74 ครั้ง ชนะ 57 (น็อก 33) เสมอ 3 แพ้ 14  
 ประวัติ  
นาบาร์เรเตขึ้นชกมวยสากลครั้งแรกเมื่อ 17 กุมภาพันธ์ พ.ศ. 2516 ชนะคะแนน เอดดี คลีเมนทอส จากนั้น ขึ้นชกชนะเป็นส่วนใหญ่ที่ ฟิลิปปินส์ จนได้ครองแชมป์ฟิลิปปินส์รุ่นแบนตัมเวตเมื่อ 15 กุมภาพันธ์ พ.ศ. 2518 ชนะคะแนน คอนราโด วาสเควซ แต่พอป้องกันแชมป์ครั้งแรกก็แพ้คะแนน เฟอร์นานโด กาบาเนลา เสียแชมป์ไปเมื่อ 1 ตุลาคม พ.ศ. 2518 จากนั้น นาวาเรตตเตขึ้นชกนอกรอบ ชนะน็อก เบอร์นาเบ้ วิลลาแคมโป อดีตแชมป์โลกชาวฟิลิปปินส์ในยกที่ 2 เมื่อ พ.ศ. 2519 และได้ชิงแชมป์ OPBF รุ่นแบนตัมเวตที่ว่างที่เกาหลีใต้เมื่อ 17 มิถุนายน พ.ศ. 2520 แพ้คะแนน คิม ยุงชิกไม่ได้แชมป์ เคยชกแพ้น็อก ถนอมจิต สุโขทัย ยก 9 ที่ ฟิลิปปินส์ จากนั้น ได้ครองแชมป์ฟิลิปปินส์รุ่นเฟเทอร์เวตและซูเปอร์เฟเทอร์เวต ใน พ.ศ. 2521 และได้ชกแก้มือกับถนอมจิตอีกครั้ง ใน พ.ศ. 2522 แต่ทำได้แค่เสมอ 

นาบาร์เรเตยังคงชกชนะอย่างต่อเนื่องจนได้ชิงแชมป์โลกรุ่นซูเปอร์เฟเทอร์เวต WBC เมื่อ 27 เมษายน พ.ศ. 2523 แพ้น็อก อเล็กซิส อากูเอลโล ยก 5 ที่เปอร์โตริโก ไม่ได้แชมป์ นาบาร์เรเตขึ้นชกชนะรวดที่ ฮาวายอีก 4 ครั้ง ก็ได้ครองแชมป์ NABF รุ่นซูเปอร์ฟลายเวต เมื่อ 19 พฤษภาคม พ.ศ. 2524 ชนะคะแนน จอห์นนี่ ซาโต ที่ ฮาวาย จากนั้น ได้ชิงแชมป์โลกรุ่นซูเปอร์เฟเทอร์เวต WBC อีกครั้งเมื่อ 29 สิงหาคม พ.ศ. 2524 คราวนี้เป็นฝ่ายชนะน็อก คอร์นีเลียส โบซา-เอ็ดเวิร์ด ยก 5 ที่ อิตาลี ได้แชมป์มาครอง ป้องกันแชมป์ได้  1 ครั้ง ก่อนจะเสียแชมป์ไปเมื่อ 29 พฤษภาคม พ.ศ. 2525 แพ้น็อก ราฟาเอล ลิมอน ยก 12 ที่ สหรัฐ

หลังจากเสียแชมป์โลก นาบาร์เรเตขึ้นชกชนะอีก 4 ครั้ง ก่อนจะไปชกแพ้น็อก มาริโอ มาร์ติเนซ ยก 5 ที่สหรัฐใน พ.ศ. 2527 จากนั้น เขาหยุดชกไป 4 ปี กลับมาชกอีกครั้งใน พ.ศ. 2531 และขึ้นชกชนะเป็นส่วนใหญ่แต่ก็ไม่มีโอกาสชิงแชมป์โลก และยังชกแก้มือ ชนะคะแนน ราฟาเอล ลิมอน คู่ปรับเก่าที่เคยเสียแชมป์โลกให้ได้สำเร็จ ใน พ.ศ. 2531 นาบาร์เรเตได้ชิงแชมป์อีกครั้งเดียวเมื่อ 17 กุมภาพันธ์ พ.ศ. 2533 โดยขึ้นชิงแชมป์เงารุ่นไลต์เวต WBC แพ้คะแนนโดยเทคนิค รามอน มาร์เชนา นาบาร์เรเตขึ้นชกครั้งสุดท้ายเมื่อ 31 กรกฎาคม พ.ศ. 2534 แพ้น็อก วิลเลียม มากาฮิน ยก 6 ที่ ฟิลิปปินส์ แล้วก็แขวนนวมไป
 เกียรติประวัติ 
 แชมป์ฟิลิปปินส์รุ่นแบนตัมเวต เฟเทอร์เวต และซูเปอร์เฟเทอร์เวต
 แชมป์ NABF รุ่นซูเปอร์ฟลายเวต
 ชิง 19 พฤษภาคม พ.ศ. 2524 ชนะคะแนน จอห์นนี่ ซาโต ที่ฮาวาย
 แชมป์โลกรุ่นซูเปอร์เฟเทอร์เวต WBC
 ชิง 29 สิงหาคม  2524 ชนะน็อก คอร์นีเลียส โบซา-เอ็ดเวิร์ด ยก 5 ที่อิตาลี
 ป้องกันแชมป์ครั้งที่ 1, 16 มกราคม 2525 ชนะน็อก ชอย ชุงอิล ยก 11 ที่ฟิลิปปินส์
 เสียแชมป์  29 พฤษภาคม 2525 แพ้น็อก ราฟาเอล ลิมอน ยก 12 ที่สหรัฐ
 เคยชิงแชมป์ต่อไปนี้แต่ไม่สำเร็จ
  ชิงแชมป์ OPBF รุ่นแบนตัมเวตที่ว่าง 17 มิถุนายน พ.ศ. 2520 แพ้คะแนน คิม ยุงชิก ที่เกาหลีใต้
 ชิงแชมป์โลกรุ่นซูเปอร์เฟเทอร์เวต WBC เมื่อ 27 เมษายน 2523 แพ้น็อก อาเลกซิส อาร์กูเอโย ยก 5 ที่เปอร์โตริโก
 ชิงแชมป์เงารุ่นไลต์เวต WBC เมื่อ 17 กุมภาพันธ์ 2533  แพ้คะแนนโดยเทคนิค รามอน มาร์เชนา
 อ้างอิง 
สถิติการชก boxrec.com